Nové znenie
Návrh 

UZNESENIE VLÁDY SLOVENSKEJ REPUBLIKY
č.
z         septembra 2002

k návrhu na úpravu niektorých úloh z uznesenia vlády č. 1196/2001 k správe o stave odstraňovania ekologických dôsledkov pobytu bývalej Sovietskej armády na území SR a návrh na presun gescie za riešenie problematiky na Ministerstvo životného prostredia SR

Číslo materiálu:       40/40-2002-min.
Predkladateľ:           minister životného prostredia

Vláda

A.	zrušuje

A.1.	úlohu v bode C.7. uznesenia vlády SR č. 1196/2001 – v súvislosti s presunom gescie zabezpečiť prevzatie zmlúv, týkajúcich sa sanačných a monitorovacích             prác

B.	ukladá

ministrovi životného prostredia

B.1.	zabezpečiť dopracovanie rizikových analýz a pripraviť návrh optimalizačných opatrení pre zníženie nákladov na sanačné a monitorovacie práce v jednotlivých lokalitách

do 30. 09. 2002

B.2.	po ukončení rizikových analýz a prijatí návrhu optimalizačných opatrení pripraviť podklady na obstaranie zhotoviteľov pre výkon sanačných a monitorovacích prác vo vytypovaných lokalitách postupom a v rozsahu stanovenom závermi rizikových analýz  

do 30.11. 2002

B.3.	v plnom rozsahu zabezpečovať plnenie úloh gestora a realizáciu sanačných a monitorovacích prác vo vybraných lokalitách 

od 1.01. 2003

ministrovi obrany

B.4.	zabezpečovať do ukončenia presunu gescie za riešenie problematiky na Ministerstvo životného prostredia SR realizáciu sanačných a monitorovacích prác v nevyhnutnom rozsahu zo zdrojov vyčlenených v zmysle bodu B.6. tohoto uznesenia

do 30.11. 2002

B.5.	v nadväznosti na podstatné zmeny postupu a rozsahu sanačných opatrení, schválené pre ďalšie obdobie na základe záverov rizikových analýz, zabezpečiť zastavenie prebiehajúcich sanačných opatrení, vypovedanie existujúcich zmlúv a prevzatie ukončených prác 

do 30.11. 2002

ministrovi financií

B.6.	zabezpečiť finančné zdroje na navýšenie výdavkov rozpočtovej kapitoly Ministerstva životného prostredia SR na monitoring a rizikové analýzy a financovanie sanačných prác v objeme 10 mil. Sk a Ministerstva obrany SR v objeme 15 mil. Sk na financovanie sanačných a monitorovacích prác v nevyhnutnom rozsahu do ukončenia presunu gescie

do 30. 9. 2002

ministrovi životného prostredia 
ministrovi obrany

B.7.	vypracovať  a predložiť na rokovanie vlády SR správu o výsledkoch doterajších sanačných a monitorovacích prác a záveroch rizikových analýz v lokalitách poškodených činnosťou bývalej Sovietskej armády s návrhom nevyhnutných sanačných opatrení do ukončenia úlohy, informáciou o dopadoch odstúpenia od zmlúv vyvolaného podstatnými zmenami postupu a rozsahu sanačných opatrení,  vrátane vyčíslenia očakávaných finančných nákladov v pôsobnosti oboch rezortov  

do 30. 11. 2002

Vykonajú: 

minister životného prostredia
minister obrany
minister financií